Hasierako lanak estetikaren inguruan egin zituen: Opera aperta (1962, ""Lan irekia"") da horietan ezagunena; lan horretako tesien arabera, musika modernoak, poesia sinbolistak eta kontakizun mota berriak (Kafka, James Joyce) mezu irekiak, zalantzazkoak, eskaintzen dituztela proposatu du, entzuleak edo irakurleak interpretazioan eta haien sorkuntzan parte har dezan.